                    MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.53
privind aprobarea vânzării locuinţei pentru tineri, construită prin Agenţia Naţională pentru Locuinţe, situată în Craiova, str. Potelu, nr.156, blocul R9, sc.1, ap.4, către domnul Manta Radu Cristian în calitate de titular al contractului de închiriere nr.132120/20.10.2009
           Consiliul Local al Municipiului Craiova întrunit în şedinţa ordinară din data de 27.02.2025;

     Având în vedere referatul de aprobare nr.47602/2025, raportul nr.50614/2025 al Direcţiei Fond Locativ şi Control Asociaţii de Proprietari și raportul de avizare nr.54022/2025 al Direcției Juridice, Asistență de Specialitate și Contencios Administrativ prin care se propune aprobarea vânzării locuinţei pentru tineri, construită prin Agenţia Naţională pentru Locuinţe, situată în Craiova, str. Potelu, nr.156, blocul R9, sc.1, ap.4, către domnul Manta Radu Cristian în calitate de titular al contractului de închiriere nr. 132120/20.10.2009 și avizele nr.5/2025 al Comisiei I-Buget Finanţe, Studii, Prognoze şi Administrarea domeniului, nr. 5/2025 al Comisiei IV-Învăţământ, Cultură, Sănătate, Culte, Tineret şi Sport şi nr.5/2025 al Comisiei V-Juridică, Administraţie Publică şi Drepturi Cetăţeneşti;     
 În conformitate cu prevederile art.10 din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare,  art.192  din Hotărârea Guvernului nr.962/2001 pentru punerea în aplicare a prevederilor Legii nr.152/1998, cu modificările şi completările ulterioare, art.1650 alin.1, art.1652 din Codul Civil;
 Potrivit Hotărârii Consiliului Local al Municipiului Craiova nr.154/2017 privind aprobarea contractului cadru de vânzare-cumpărare pentru locuinţe construite prin Agenţia Naţională pentru Locuinţe;
           În temeiul art.129, alin.2, lit.c coroborat cu alin.6, lit.b, art.139, alin.2, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

                                                HOTĂRĂŞTE:

Art.1. Se aprobă vânzarea  locuinţei pentru tineri, construită prin Agenţia Naţională pentru Locuinţe, situată în Craiova, str. Potelu, nr.156, blocul R9, sc.1, ap.4, către domnul Manta Radu Cristian, în calitate de titular al contractului de închiriere nr. 132120/20.10.2009.
Art.2. Vânzarea locuinţei identificată la art.1, se va face cu plata integrală a preţului final de vânzare de 272499.48 lei, avându-se în vedere suma cuvenită Agenției Naționale pentru Locuințe şi comisionul de 1% din prețul calculat al locuinței în beneficiul administratorului, conform anexei care face parte integrantă din prezenta hotărâre.
Art.3. Se aprobă transmiterea dreptului de folosinţă gratuită, pe toată durata existenţei construcţiei, asupra cotei indivize de teren de 0,0696, respectiv suprafaţa indiviză de            
            22.40 mp., aferentă apartamentului situat în municipiul Craiova, str.Potelu, nr.156, blocul R9, sc.1, ap.4, din terenul în suprafaţă de 285 mp. din acte şi 279 mp. din măsurători, pe care este construit blocul de locuinţe, intabulat în Cartea funciară nr.221810-C1 a localităţii Craiova.
Art.4. (1) În cazul în care cumpărătorul îşi manifestă voinţa de a transmite dreptul de proprietate asupra locuinţei prevăzute la art.1, prin orice modalitate (vânzare - cumpărare, donaţie, contract de intreţinere, etc.), dreptul de folosinţă gratuită asupra cotei părţi indivize din terenul aferent construcţiei se stinge, iar proprietarul va solicita obligatoriu, în prealabil Consiliului Local al Municipiului Craiova vânzarea - cumpărarea terenului aferent locuinţei.

            (2) Preţul de vânzare al terenului aferent locuinţei, se stabileşte prin expertiză tehnică, întocmită de un expert evaluator autorizat şi aprobată ulterior de către Consiliul Local al Municipiului Craiova. 
Art.5. Se împuterniceşte Primarul Municipiului Craiova să semneze la notarul public, contractul de vânzare-cumpărare pentru locuinţa prevăzută la art.1 din prezenta hotărâre.

Art.6. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Fond Locativ şi Control Asociaţii de Proprietari, Direcţia Impozite şi Taxe, Direcţia Economico-Financiară, Direcţia Patrimoniu şi Manta Radu Cristian vor aduce la îndeplinire prevederile  prezentei hotărâri.

